### Beslutningstema

Det skal i denne sag besluttes, om ansøgningen for VE projekt #6 (VE2023) [adresse] ved Bredebro kan ændre en del af anvendelsen fra solceller til BESS anlæg.

### Historik

Projekt #6 indgik i anden ansøgningsrunde (VE2023) med ansøgningsfrist i december 2022. Herefter blev projektet politisk prioriteret på Kommunalbestyrelsens møde i maj 2023.

Der har i august 2023 være afholdt idéhøring, jf. Planloven. Forvaltningen har i marts 2024 fået tilladelse til igangsætningen af sagsbehandlingen for projekter fra anden ansøgningsrunde.

Forvaltningen er i samarbejde med udvikler godt i gang med forberedelsen af de nødvendige dokumenter frem mod en forventet offentlig høring før sommerferien 2025.

### Sagsfremstilling

Projektudvikler Laust Holst har anmodet Tønder Kommune om tilladelse til at ændre en del af anvendelsen i det allerede politisk prioriterede solcelleprojekt – Projekt #6 (VE2023) Galgemark Solarpark, ved Bredebro. Der er en pågående sagsbehandling af projektet, og der forventes afholdelse af 8 ugers høring med start i maj 2025.

Det originale projekt omhandler et areal på 7,7 ha til solceller. Projektet er i løbet af sagsbehandlingen blevet tilpasset for at tilgodese naboer, hensyn til en §3 sø, samt indførelsen af solcellebekendtgørelsens virkninger. Det tilpassede areal har derefter været ca. 4 ha.

Projektudvikler ønsker, at få ændret anvendelsesmulighederne for et område på op til 1 ha. Se vedhæftede ansøgning. Den nye anvendelse ønskes beskrevet som BESS og/eller solceller, således at der i projektets tilpasning kan udnyttes op til 1 ha, men at der stadig er mulighed for at udfylde med solceller, hvis der af praktiske eller økonomiske årsager ikke er behov for eller mulighed for at udnytte de 1 ha til batterier. Anlægget vil have karakter af en række 20-fods containere med tilhørende omformere, som placeres i områdets sydøstlige hjørne for at reducere indkig fra nabobeboelser. BESS anlægget omkranses af et særskilt beplantningsbælte for yderligere at sikre minimal visuel påvirkning af omgivelserne. Anlægget vil desuden tilpasses i jordfarver tilsvarende gængse lokalplanskrav for tekniske anlæg. Den fremtidige arealanvendelse vil således være: 4 ha i alt – heraf 3 ha til sol og 1 ha til BESS, som kan blive til sol afhængigt af endelig projektudformning.

Amalie Karlsen anlæggene – batterier til lagring af den producerede strøm eller strøm fra nettet – er en relativt ny teknologi på det danske marked. Derfor er det først de seneste måneder, det har vundet ind i de konkrete projekter. Batterierne kan hjælpe til at stabilisere det danske energinet, som bliver presset af den store udbygning af VE og det stigende forbrug.

Med en eventuel godkendelse af projektændringen vil denne kunne indarbejdes i de relevante dokumenter frem mod den politiske godkendelse af 8 ugers høringen, og det vil derfor ikke få indvirkning på tidsplanen for projektet.

Projektændringen sker inden for det allerede hørte område i idéhøringen i 2023, og der sker heller ikke nogen negativ ændring projektets visuelle fremtræden. Der vurderes derfor ikke behov for en ny idéhøring.

### Lovgrundlag

Planloven

### Indstilling Fagchefen for Klima, Plan og Udvikling indstiller

at projektændringen af Projekt #6 (VE2023) [adresse] godkendes.

### Beslutning

Indstillingen godkendt.